เบี้ยสุขภาพโตต่อ
ต่างชาติร่วมวงให้บริการเคลมสินไหมประกัน
10 พ.ค. 2560

ต่างชาติร่วมวงให้บริการเคลมสินไหมประกันโพสต์ทูเดย์ - ตลาดประกันสุขภาพโตต่อเนื่อง เอชบีซีจับมือต่างชาติ ซิลลิค ฟาร์มา ร่วมลงทุนให้บริการจัดการสินไหม ออกกรมธรรม์ นายเพิ่มศักดิ์ เนตรนุช กรรมการผู้จัดการ บริษัท เฮลท์ เบนนิฟิท คอนซัลแท้นส์ (เอชบีซี) เปิดเผยว่า บริษัท ซิลลิค ฟาร์มา ผู้ให้บริการด้านธุรกิจสุขภาพระดับภูมิภาค ได้เข้ามาร่วมลงทุนกับเอชบีซี โดยผ่านบริษัท มายแคร์ ซึ่งเป็นบริษัทลูกในมาเลเซีย เพื่อต้องการขยายตลาดในการเป็นที่ปรึกษาด้านการพัฒนาผลิตภัณฑ์ประกันภัยสุขภาพ ประกันภัยอุบัติเหตุส่วนบุคคล (พีเอ) และการพิจารณาสินไหมในประเทศและต่างประเทศ ให้กับลูกค้าที่เป็นบริษัทประกันและลูกค้าองค์กรได้มากขึ้น "ในช่วงหลายปีที่ผ่านมาจนถึงปัจจุบัน ตลาดประกันสุขภาพของไทยเติบโตอย่างมาก ส่งผลให้ธุรกิจของเราที่ให้บริการด้านสินไหมทดแทนประกันสุขภาพเติบโตได้ถึงปีละ 20-25% แต่หลังจากได้ มายแคร์ เข้ามาร่วมด้วย ก็จะทำให้เรามีบริการและเทคโนโลยีที่มีประสิทธิภาพมากขึ้น โดยตั้งเป้าภายใน 1 ปีนี้ต้องเติบโตไม่ต่ำกว่า 40% ทั้งจากการแข่งขันและการเปิดตลาดใหม่ ซึ่งปัจจุบันมีผู้ให้บริการด้านนี้อยู่ในตลาด 3-4 แห่ง" นายเพิ่มศักดิ์ กล่าวอย่างไรก็ตาม ในปัจจุบันเบี้ยประกันสุขภาพในไทยมีอยู่ประมาณ 4 หมื่นล้านบาท เอชบีซีมีส่วนแบ่งตลาดที่ให้บริการกับลูกค้าที่เป็นบริษัทประกันอยู่ถึง 50% จากลูกค้าที่เป็นบริษัทประกันในไทย 17 แห่ง และบริษัทต่างชาติ 3 แห่ง ดูแลผู้ถือกรมธรรม์ในประเทศอยู่ 2.5 ล้านคน ซึ่งปกติอัตราเคลมสินไหมต่อเบี้ยประกันในตลาดจะอยู่ที่ประมาณ 40-60% แต่หลังจากที่เอชบีซีเข้าไปให้บริการกับบริษัทประกันภัยแล้วก็จะลดลงต่ำกว่าค่าเฉลี่ยของตลาดมาก ซึ่งค่าใช้จ่ายด้านรักษาพยาบาลในแต่ละปีจะเพิ่มขึ้น 8-13% ดังนั้น เรื่องการควบคุมต้นทุนสินไหมให้กับบริษัทประกัน โดยลูกค้าไม่เสียประโยชน์จึงเป็นสิ่งสำคัญนายโมเซส ฮี รองประธานฝ่ายอินทิเกรเต็ดโซลูชั่น บริษัท ซิลลิค ฟาร์มา กล่าวว่า บริษัทจะนำโซลูชั่นต่างๆ ของมายแคร์ มาใช้ในไทย เช่น แอพพลิเคชั่นบนสมาร์ทโฟน และโปรแกรมด้านสุขภาพที่มีระสิทธิภาพ เช่นที่มาเลเซีย ช่วยให้ลูกค้าองค์กรลดจำนวนการเคลมประกันลงได้ถึง 20% และคนที่เข้าร่วมโครงการมีสุขภาพดีขึ้นถึง 45%